রবিবার রাতে কী ঘটেছিল জাজোদিয়া গার্ডেনের সরকারি আবাসনে ? স্থানীয় সূত্রে জানা গিয়েছে , ওই দিন রাতে আবাসনের ক্লাবে &lsquo;সি &rsquo; ব্লকের বাসিন্দা , ব্যবসায়ী বাপ্পা বন্দ্যোপাধ্যায়ের মেয়ের জন্মদিনের পার্টি ছিল৷ সেখানে আলোকসজ্জা , সাউন্ডবক্স ইত্যাদি কাজের বরাত দেওয়া হয়েছিল স্থানীয় এক ইলেকট্রিক ব্যবসায়ীকে৷ তাঁর হয়েই কাজ করছিল গিরিশ ঘোষ রোডের বাসিন্দা বছর চোদ্দোর নাবালক দুখু দাস৷ রাতে অনুষ্ঠান শেষে হঠাত্ দুখুুকে ডেকে পাঠান বাপ্পা৷ অভিযোগ , তাকে মোবাইল চুরির অপবাদ দিয়ে মারতে শুরু করেন তিনি৷ দুখু বলে , &lsquo;আমি বাপ্পাদাকে বললাম মোবাইলের কথা জানি না৷ কিন্ত্ত ওরা শুনল না৷ চার জন মিলে আমার হাত -পা বেঁধে রাত ১১টা থেকে ভোর সাড়ে ৪টে পর্যন্ত খুব মেরেছে৷ &rsquo;শুধু বাপ্পা নন , তাঁর স্ত্রী সোনালি , বন্ধু সুদীপ ঘোষ ও অভিজিত্ নামে আরও এক জন দলবদ্ধ ভাবে মোবাইল চুরির স্বীকারোক্তি আদায়ের জন্য ওই নাবালকের উপর অকথ্য অত্যাচার চালায় বলে অভিযোগ৷ সে দিনের কথা বলতে গিয়ে এখনও কেঁপে উঠছে দুখু৷